Komission asetus (ETY) N:o 208/77 annettu 31 päivänä tammikuuta 1977 tuen myöntämistä humalantuottajille koskevista yksityiskohtaisista säännöistä annetun asetuksen (ETY) N:o 1350/72 muuttamisesta viljelyalojen määrittämisen osalta



Virallinen lehti nro L 028 , 01/02/1977 s. 0034 - 0034

Suomenk. erityispainos Alue 3 Nide 8 s. 0072

Kreikank. erityispainos: Luku 03 Nide 17 s. 0076

Ruotsink. erityispainos Alue 3 Nide 8 s. 0072

Espanjank. erityispainos: Luku 03 Nide 11 s. 0190

Portugalink. erityispainos: Luku 03 Nide 11 s. 0190



KOMISSION ASETUS (ETY) N:o 208/77 annettu 31 päivänä tammikuuta 1977 tuen myöntämistä humalantuottajille koskevista yksityiskohtaisista säännöistä annetun asetuksen (ETY) N:o 1350/72 muuttamisesta viljelyalojen määrittämisen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on muutettuna liittymisasiakirjalla(2), ja erityisesti sen 13 artiklan 4 kohdan, sekä katsoo, että tuen myöntämistä humalantuottajille koskevista yksityiskohtaisista säännöistä 28 päivänä kesäkuuta 1972 annetussa asetuksessa (ETY) N:o 1350/72(3) säädetään, että humalantuottajien on joka vuosi tehtävä ilmoitus istutetuista viljelyaloista, humalaistutusten viljelyalojen arviointimenetelmät voivat vaihdella alueittain; sen vuoksi on tärkeää määritellä yhteisön tasolla istutetun viljelyalan käsite niiden viljelyalojen yhtenäisen laskemisen varmistamiseksi, joille tuotantotukea voidaan myöntää, on tärkeää, että nyt maksettavat tuotantotuet myönnettäisiin eri jäsenvaltioissa toisiaan vastaavin edellytyksin; tämän vuoksi on tarpeen sallia kirjattujen viljelyalojen pysyvä laajennus, jolla voidaan tasoittaa näiden viljelyalojen laskentatapojen erot eri jäsenvaltioissa, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1350/72 1 artiklaan kaksi kohtaa seuraavasti: "3. Istutetulla viljelyalalla tarkoitetaan a) tukien kiinnittämiseen käytettyjen uloimpien narujen välisten suorien rajoittamaa palstaa, b) niitä kahta aluetta, jotka sijaitsevat maatalouskoneiden kääntämistä varten viljelyurien päissä, elleivät nämä alueet ole viittä metriä pitempiä ja elleivät ne ole osa yleistä tietä. 4. Satovuosien 1975 ja 1976 kirjattua viljelyalaa laajennetaan tuottajan hakemuksesta, joka on tehtävä kolmen kuukauden kuluessa tämän asetuksen voimaantulosta: 1. viidellä prosentilla jäsenvaltioissa, joiden tämän asetuksen 3 kohdan b alakohdassa tarkoitettuja alueita ei ole luettu kuuluvaksi kirjattuun viljelyalaan, 2. kymmenellä prosentilla jäsenvaltioissa, joissa ainoastaan tukien päiden rajoittamat lohkot lasketaan kuuluviksi kirjattuihin viljelyaloihin." 2 artikla Korvataan asetuksen (ETY) N:o 1350/72 2 artiklan 2 kohdan a alakohta seuraavasti: "a) joilla istutustiheys 1 artiklan 3 kohdan a alakohdassa tarkoitettujen palstojen osalta on vähintään: - 1 500 kasvia hehtaarilla, kun kasvit on tuettu kaksinkertaisesti, - 2 000 kasvia hehtaarilla, kun kasvit on tuettu yksinkertaisesti." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä tammikuuta 1977. Komission puolesta Finn GUNDELACH Varapuheenjohtaja (1) EYVL N:o L 175, 4.8.1971, s. 1 (2) EYVL N:o L 73, 27.3.1972, s. 14 (3) EYVL N:o L 148, 30.6.1972, s. 11